10 Bingana ya Salomo.+Mwana ya mayele ke pesaka tata na yandi kiese,+Kansi mwana ya zoba ke pesaka mama na yandi mawa.2 Bimvwama ya muntu me baka na nzila ya mbi ta vanda ve na mfunu,Kansi lunungu kele kima yina ke gulusaka na lufwa.+3 Yehowa ta bika ve nde muntu ya lunungu* kufwa na nzala,+Kansi yandi ta buya kupesa bantu ya mbi bima yina bo ke zola mingi.4 Maboko ya bumolo ta nata kinsukami,+Kansi maboko ya ke salaka ngolo ke nataka bimvwama.+5 Mwana yina ke salaka mambu ti mayele ya kubakisa mambu mbote- mbote ke vukisaka bambuma na nsungi ya mvula,Kansi mwana yina ke sala- ka mambu ti nsoni ke lalaka ngolo na nsungi ya kukatula bima na bilanga.+6 Balusakumunu kele na ntu ya muntu ya lunungu,+Kansi munoko ya bantu ya mbi ke bumbaka mubulu.7 Kuyindula mambu* ya muntu ya lunungu ke nataka lusakumunu,+Kansi zina ya bantu ya mbi ta pola.+8 Muntu yina kele ti ntima ya mayele ta ndima malongi,*+Kansi muntu yina ke tubaka na buzoba, bo ta niata yandi.+9 Muntu yina ke tambulaka na kwikama ta tambula na lutaninu,+Kansi muntu yina banzila na yandi kele nioka-nioka, bo ta mona yandi.+10 Muntu yina ke bweta disu na mayele ke nataka mpasi,+Mpi muntu yina ke tubaka na buzoba, bo ta niata yandi.+11 Munoko ya muntu ya lunungu kele nto ya luzingu,+Kansi munoko ya bantu ya mbi ke bumbaka mubulu.+12 Kumenga ke basisaka kuswana,Kansi zola ke fikaka mambu yonso ya mbi.+13 Mayele ke vandaka na munoko ya muntu ya luswasukusu,+Kansi fimbu kele sambu na mukongo ya muntu yina me konda mabanza ya mbote.*+14 Bantu ya mayele ke bumbaka nzayilu mbote-mbote,+Kansi munoko ya zoba ke nataka mavwanga.+15 Kimvwama* ya mvwama kele mbanza na yandi ya ngolo.Kubeba ya bansukami kele kinsukami na bo.+16 Kisalu ya muntu ya lunungu ke nataka na luzingu;Kansi mbuma ya muntu ya mbi ke nataka na disumu.+17 Muntu yina ke tulaka dikebi na malongi kele nzila* ya ke nataka na luzingu,Kansi muntu yina ke monaka kunganina mpamba ke vidisaka bantu ya nkaka nzila.18 Muntu yina ke bumbaka kimbeni ke tubaka mambu ya luvunu,+Mpi muntu yina ke panzaka bansangu ya mbi* kele zoba.19 Kana muntu ke tuba mingi, mbi ke kondaka ve,+Kansi muntu yina ke yala munoko na yandi ke salaka mambu na mayele.+20 Ludimi ya muntu ya lunungu kele bonso arza ya kuluta kitoko,+Kansi ntima ya muntu ya mbi kele mfunu mingi ve.21 Munoko ya muntu ya lunungu ke disaka* bantu mingi,+Kansi bazoba ke fwaka sambu bo me konda mayele.+22 Lusakumunu ya Yehowa ke kumisaka muntu mvwama,+Mpi yandi ke yikaka ve mpasi* na zulu na yo.23 Kudipesa na mambu ya nsoni kele bonso nsaka sambu na zoba,Kansi mayele kele sambu na muntu ya luswasukusu.+24 Mambu yina muntu ya mbi ke waka boma, ta bwila yandi;Kansi bo ta pesa muntu ya lunungu kima yina yandi ke zola.+25 Ntangu mupepe ya ngolo ta luta, muntu ya mbi ta vanda diaka ve,+Kansi muntu ya lunungu kele fondasio kimakulu.+26 Bonso masa ya ngani na meno mpi midinga na meso,Molo kele mutindu yina sambu na muntu yina me tinda yandi.*27 Boma ya Yehowa ke kumisaka luzingu nda,+Kansi bamvula ya bantu ya mbi, bo ta kumisa yo nkufi.+28 Kima yina bantu ya lunungu ke vingila* ke nataka kiese,+Kansi kivuvu ya bantu ya mbi ta fwa.+29 Nzila ya Yehowa kele kisika ya ngolo ya lutaninu sambu na muntu ya kukonda kifu,+Kansi yo ke tendula lufwa sambu na bantu ya ke salaka mambi.+30 Muntu ya lunungu ta bwa ve ata fioti,+Kansi bantu ya mbi ta zinga diaka ve na ntoto.+31 Munoko ya muntu ya lunungu ke basisaka* mayele,Kansi bo ta katula ludimi ya ke kusaka.32 Munoko ya muntu ya lunungu me zaba diambu yina ke pesaka kiese,Kansi munoko ya muntu ya mbi ke tubaka luvunu.
kon_Latn